Svenske Ludwig Augustinsson blev den dyreste back, der nogensinde er blevet solgt fra en skandinavisk klub, da Werder Bremen tidligere på ugen gik på indkøb i FCK

FC København skrev et lille stykke skandinavisk transferhistorie, da de mandag solgte Ludwig Augustinsson til tyske Werder Bremen.

For svenskeren blev den dyrest handlede back fra en skandinavisk liga nogensinde. Det siger FC København-manager Ståle Solbakken til Ekstra Bladet.

Ifølge Ekstra Bladets oplysninger fik københavnerne lige i underkanten af fem mio. euro (ca. 35 mio. kr., red.) for den 22-årige svenske landsholdsspiller, hvis skifte til Bundesliga-klubben først effektueres til sommer.

- Jeg kan ikke kommentere prisen på ’Ludde’, men det er korrekt, at han er den dyreste back, der er solgt fra en skandinaviske klub nogensinde, siger Ståle Solbakken til Ekstra Bladet.

Der er dog stadig et stykke op til den dyrest handlede forsvarer, der er solgt fra en skandinavisk klub.

Den rekord har Brøndby fortsat. For 11 år siden fik de 63 mio. kr., da Liverpool købte Daniel Agger af dem.

FC København er i disse dage i Dubai for at forberede sig til den forårssæson, der i Superliga-sammenhæng starter med et opgør mod netop Brøndby.

Inden da venter der dog tre testkampe mere og ét Europa League-opgør.

Ståle Solbakkens mandskab møder lørdag kl. 12.30 dansk tid sydkoreanske Jeonbuk Hyundai Motors og har derudover to testkampe mod henholdsvis Molde i Dubai og Rosenborg i Parken, inden det 16. februar gælder bulgarske Ludogerets på udebane i Europa League.

Tre dage efter er der derby i Parken.

Her er prisen: FCK scorer kassen på Augustinsson

Se også: Bag om billet-balladen: Derfor er FCK og Brøndby i krig

De er Superligaens transfer-tyranner!